cyanic-selkie/wikianc huggingface dataset:
এসইউভি
একটি স্পোর্ট ইউটিলিটি ভেহিকেল (এসইউভি) হল একটি গাড়ির শ্রেণিবিন্যাস যা রাস্তা দিয়ে চলাচলকারী যাত্রীবাহী গাড়িগুলির উপাদানগুলিকে রুক্ষ ভূখণ্ডে চলাচলকারী যানবাহনের বৈশিষ্ট্যগুলির সাথে একত্রিত করে, যেমন গ্রাউন্ড ক্লিয়ারেন্স এবং চার চাকার ড্রাইভ।
শক্তিপদ রাজগুরু
উল্লেখযোগ্য গ্রন্থ তালিকা
• অনুসন্ধান
এসইউভি
একটি এসইউভি-এর কোন সাধারণভাবে সম্মত সংজ্ঞা নেই এবং শব্দের ব্যবহার বিভিন্ন দেশ থেকে দেশে পরিবর্তিত হয়। সুতরাং, এটি "একটি শিথিল শব্দ যা ঐতিহ্যগতভাবে চার-চাকা ড্রাইভ সহ বিস্তৃত যানবাহনকে কভার করে।" কিছু সংজ্ঞা দাবি করে যে একটি এসইউভি অবশ্যই একটি হালকা ট্রাক চ্যাসিসে তৈরি করা উচিত; যাইহোক, বৃহত্তর সংজ্ঞাগুলি অফ-রোড ডিজাইন বৈশিষ্ট্য সহ যেকোন যানকে এসইউভি বলে বিবেচনা করে। একটি ক্রসওভার এসইউভিকে প্রায়শই একটি ইউনিবডি নির্মাণ (যাত্রী গাড়ির মতো) সহ নির্মিত একটি এসইউভি হিসাবে সংজ্ঞায়িত করা হয়; যাইহোক, যানবাহনের ক্ষমতা, বিপণনকারীদের দ্বারা লেবেলিং এবং নতুন মডেলের বিদ্যুতায়নের কারণে উপাধিগুলি ক্রমশ ঝাপসা হয়ে আসছে।
শক্তিপদ রাজগুরু
উল্লেখযোগ্য গ্রন্থ তালিকা
• অমানুষ
• জনপদ
• অধিগ্রহণ
• স্বপ্নের শেষ নেই
• আজ-কাল-পরশূ
• মাশুল
• স্মৃতি টুকু থাক
• অচিন পাখি
• ভাঙাগড়ার পালা
• দিনের প্রথম আলো
• শেষ প্রহর
• নিঃসঙ্গ সৈনিক
• পরিক্রমা
• দূরের মানুষ
• নবজন্ম
• গ্রামে গ্রামান্তরে
• দিন অবসান
• অধিকার
• বাঘা বায়েন
• পটলা সমগ্র
• পথের বাউল
স্বীকৃতি
তার প্রধান স্বীকৃতি পাঠকপ্রিয়তা। সম্মানিত হয়েছেন সারা জীবনের সাহিত্যকীর্তির জন্য 'সাহিত্যব্রহ্ম' পুরস্কারে। পেয়েছেন 'বিভূতিভূষণ পুরস্কার' ও সর্বভারতীয় সায়ন্স পুরস্কারও। তার জীবন ও কর্ম নিয়ে নিয়ে ২০১১ সালে প্রকাশিত হয় একটি প্রামাণ্য গ্রন্থ: “কথাসাহিত্যে ও চলচ্চিত্রে শক্তিপদ রাজগুরু: স্রষ্টা ও সৃষ্টি”। গ্রন্থটি সম্পাদনা করেছেন নিতাই নাগ। তার অনেক লেখাগ হিন্দি, তামিল, মলয়ালম ও মারাঠি ইত্যাদি বিভিন্ন ভারতীয় ভাষায় অনূদিত হয়েছে। ২০১৮’র জুন মাসে প্রাবন্ধিক মানস চক্রবর্তী রচিত জীবনী গ্রন্থ “প্রসঙ্গঃ শক্তিপদ রাজগুরু” প্রকাশিত হয়।
হাকিমপুর লৌহখনি
হাকিমপুর লৌহখনি হল বাংলাদেশের প্রথম লৌহখনি, সেটি দিনাজপুর জেলার হাকিমপুর উপজেলার ৩নং আলীহাট ইউনিয়নের ইসবপুর গ্রামে অবস্থিত।
ইতিহাস
বাংলাদেশ ভূতাত্ত্বিক জরিপ অধিদপ্তর ২০১৩ সালে ইসবপুর গ্রামের ৩ কিলোমিটার পূর্বে মুশিদপুরে কূপ খনন করে লৌহ জাতীয় খনিজ পদার্থ থাকার অস্তিত্বের প্রমাণ পায়। কিন্তু, সেখানে লোহার পরিমাণ ছিল খুবই কম। এর ছয় বছর পর সেই গবেষণার সূত্র ধরে ইসবপুর গ্রামে কূপ খনন করা শুরু করা হয়। সেখানে লোহার খনি পাবার সম্ভাবনা দেখা যায়।
এরপর ২০১৯ সালের ২৬ মে বাংলাদেশ ভূতাত্ত্বিক জরিপ অধিদপ্তরের ঊর্ধ্বতন কর্মকর্তারা সেখানে পরিদর্শন করতে আসেন। তখন বাংলাদেশ ভূতাত্ত্বিক জরিপ অধিদপ্তরের সাংবাদিকদের কাছে লোহার খনি আবিষ্কারের তথ্য না দিলেও সেখানে লোহার খনি আবিষ্কার হতে পারে, এ ব্যাপারে ইঙ্গিত প্রদান করেন।
অতঃপর ২০১৯ সালের ১৮ জুন আনুষ্ঠানিকভাবে লৌহখনি আবিষ্কারের ঘোষণা দেয় বাংলাদেশ ভূতাত্ত্বিক জরিপ অধিদপ্তর।
অবস্থান
লৌহখনিটি দিনাজপুর জেলার হাকিমপুর উপজেলার ৩নং আলীহাট ইউনিয়নের ইসবপুর গ্রামে অবস্থিত। ইসবপুর গ্রাম হাকিমপুর উপজেলার ১১ কিলোমিটার পূর্বে অবস্থিত।
বর্ণনা
ভূগর্ভের ১,৩০০-১,৬০০ ফুটের মাঝে খনিটির অবস্থান। খনিটির আয়তন প্রায় ১০ বর্গকিলোমিটার। খনিটিতে বিদ্যমান লোহার পরিমাণ ৫০০-৬০০ মিলিয়ন টন। লোহার পাশাপাশি খনিটিতে কপার, নিকেল ও ক্রোমিয়ামের উপস্থিতি বিদ্যমান।
খনিটির আকরিকে থাকা লোহার পরিমাণ ৬৫ শতাংশের উপরে, যা কানাডা, চীন, ব্রাজিল, অস্ট্রেলিয়া, সুইডেনের লৌহখনির থেকে বেশি।
কেদারনাথ গোস্বামী
কেদারনাথ গোস্বামী (১৯০১―১৯৭৬) ছিলেন একজন কৃষকদরদী সাংবাদিক ও রাজনৈতিক নেতা। তার জন্ম ১৯০১ সালে আসামের নগাঁও জেলায়।
শিক্ষা
কলেজের শিক্ষা সম্পূর্ণ না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি মার্কসবাদী সাহিত্য, মার্ক্স-এঙ্গেলসের রচনাও পড়তেন।
রাজনৈতিক জীবন
১৯২১ - ১৯৩৮ পর্যন্ত জাতীয় কংগ্রেসে র সমর্থক। ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা,  বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল।  শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়।
মৃত্যু
সারাজীবন দরিদ্র মানুষের কল্যাণে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষ্মা রোগে আক্রান্ত হয়ে মারা যান।
নিভ আদিরি
নিভ আদিরি, ইসরায়েলের কেফার ভিটকিনে জন্মগ্রহণ করেন, তিনি  একাডেমি পুরস্কার প্রাপ্ত সাউন্ড ইঞ্জিনিয়ার ।
আদিরি এবং তার সহযোগীরা সেরা সাউন্ডের জন্য ফিফটি পুরস্কার পেয়েছেন, এবং ২০১৩ সালের গ্রাভিটি চলচ্চিত্রের জন্য সেরা সাউন্ড এর জন্য একাডেমি পুরস্কার পেয়েছেন।
১৮৯৬ গ্রীষ্মকালীন অলিম্পিকে অস্ট্রিয়া
১৮৯৬ গ্রীষ্মকালীন অলিম্পিকে অস্ট্রিয়া থেকে তিনজন ক্রীড়াবিদ অংশগ্রহণ করে। যদিও অস্ট্রিয়া, অস্ট্রিয়া-হাঙ্গেরির একটি অংশ ছিল তবুও অনেকেই অস্ট্রিয়ার ক্রীড়াবিদদের হাঙ্গেরির ক্রীড়াবিদদের থেকে আলাদো করে দেখতেন।
ওসমান গণি
অধ্যাপক এম ওসমান গণি (জন্ম: ১ মার্চ ১৯১২ - মৃত্যু: ২১ জুলাই ১৯৮৯) ছিলেন একজন বাংলাদেশি শিক্ষাবিদ এবং বিজ্ঞানী। ১৯৬১ সালে তিনি পূর্ব পাকিস্তান কৃষি বিশ্ববিদ্যালয়ের (বর্তমান বাংলাদেশ কৃষি বিশ্ববিদ্যালয়) প্রথম উপাচার্য হিসেবে নিয়োগ পান। এছাড়া তিনি ঢাকা বিশ্ববিদ্যালয়ের একাদশ উপাচার্য হিসেবে ২০ ফেব্রুয়ারি, ১৯৬৩ তারিখ থেকে ১ ডিসেম্বর, ১৯৬৯ তারিখ পর্যন্ত তিনি দায়িত্ব পালন করেন।
জন্ম ও শিক্ষাজীবন
ওসমান গণি কিশোরগঞ্জ জেলার করিমগঞ্জ উপজেলার গুজাদিয়া ইউনিয়নের বৈরাটিয়াপাড়া গ্রামে ১৯১২ সালের ১ মার্চ জন্মগ্রহণ করেন। তার পিতার নাম হাজী মোঃ দরবার আলী এবং মাতার নাম মকবুলা বেগম। শৈশবে গ্রামের বিদ্যালয়ে প্রাথমিক ও মাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ের প্রাণ রসায়ন বিভাগে ভর্তি হন। ১৯৩৫ সালে প্রথম ভারতীয় মুসলমান হিসেবে উক্ত বিভাগ থেকে প্রথম শ্রেণীতে এমএসসি ডিগ্রী অর্জন করেন। ১৯৩৮ সালে কৃষি রসায়ন বিষয়ে লন্ডন বিশ্ববিদ্যালয় থেকে পিএইচডি ডিগ্রী লাভ করেন।
কর্মজীবন
গণি ১৯৪০ সালে মৃত্তিকা বিজ্ঞান বিভাগের লেকচারার হিসেবে ঢাকা বিশ্ববিদ্যালয়ে যোগদান করেন। ১৯৪৫ - ১৯৪৯ সালে তিনি বাংলার সরকারি কৃষি রসায়নবিদ এবং পরে পূর্ব পাকিস্তান সরকার কৃষি বিভাগে কর্মরত ছিলেন। ১৯৪৯ সালে তিনি পুনরায় ঢাকা বিশ্ববিদ্যালয়ে ফিরে যান এবং মৃত্তিকা বিভাগের অধ্যাপক ও প্রধান পদে অধিষ্ঠিত হন এবং পরে ভূ-বিজ্ঞান বিভাগেরও প্রধান হন।
১৯৬১-১৯৬৩ পর্যন্ত পাকিস্তান কৃষি বিশ্ববিদ্যালয়ের (বাংলাদেশের প্রথম কৃষি বিশ্ববিদ্যালয় ) প্রথম ভাইস চ্যান্সেলর হিসেবে কাজ করেন। ১৯৬৩ -১৯৭০ সালে তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।
গনি ১৯৫৪ সালে পাকিস্তান একাডেমি অব সায়েন্সেসের একজন সহকারী নির্বাচিত হন এবং ১৯৭৬ সালে বাংলাদেশ একাডেমি অব সায়েন্সেসের সভাপতি নির্বাচিত হন । ১৯৭৯ সালে স্বতন্ত্র পদে বাংলাদেশ জাতীয় সংসদের সদস্য নির্বাচিত হন।
মৃত্যু
ওসমান গণি ১৯৮৯ সালের ২১ জুলাই ঢাকায় মৃত্যুবরণ করেন।
সম্মাননা
গণি শিক্ষা ও মৃত্তিকা বিজ্ঞান গবেষণায় অবদান রাখায় পাকিস্তান সরকার ১৯৫৯ সালে ‘সিতারা-ই-কায়েদ-ই-আজম’, ১৯৬৪ সালে  ‘সিতারা-ই-পাকিস্তান’ খেতাব দেয়। এছাড়া ১৯৬৭ সালে  আমেরিকার নর্দার্ন কলোরাডো বিশ্ববিদ্যালয় তাকে সম্মানসূচক ডি.এসসি ডিগ্রি  প্রদান করে।
লুইস ফেদেরিকো লেলইর
লুইস ফেদেরিকো লেলইর (Luis Federico Leloir; জন্ম: ৬ সেপ্টেম্বর, ১৯০৬ - মৃত্যু: ২ ডিসেম্বর, ১৯৮৭) ফ্রান্সের প্যারিসে জন্মগ্রহণকারী বিখ্যাত আর্জেন্টিনীয় চিকিৎসক ও প্রাণরসায়নবিদ ছিলেন। ১৯৭০ সালে রসায়নে নোবেল পুরস্কার লাভ করেন তিনি। ফ্রান্সে জন্মগ্রহণ করলেও তার জীবনের অধিকাংশ সময়ই বুয়েনোস আইরেস বিশ্ববিদ্যালয়ে অধ্যয়ন করেন। এরপর ১৯৮৭ সালে মৃত্যু-পূর্ব পর্যন্ত ফান্দাসিওন ইনস্তিতুতো নামীয় ব্যক্তিগত গবেষণা দলের পরিচালকের দায়িত্ব পালন করেন।
যদিও তাঁর গবেষণাগারে প্রায়শই আর্থিক সহযোগিতার অভাবে নিষ্ক্রিয় অবস্থায় থাকতো এবং দ্বিতীয় সারির যন্ত্রপাতির ব্যবহার হত, তা সত্ত্বেও চিনির নিউক্লিওটাইডের গবেষণা, শর্করার বিপাক এবং রেনাল উচ্চ রক্তচাপের ন্যায় কর্মকাণ্ড আন্তর্জাতিক পরিমণ্ডলে ব্যাপক মনোযোগ আকর্ষণ করে ও প্রভূত সুনাম বয়ে নিয়ে আসে। ২রা ডিসেম্বর, ১৯৮৭ তারিখে তার দেহাবসান ঘটে ও বুয়েনোস আইরেসের লা রেকোলেতা সমাধিস্থলে তাকে সমাহিত করা হয়।
তিনি যুক্তরাজ্যের রাজকীয় বিদ্বৎসমাজ রয়্যাল সোসাইটি-র একজন বিদেশী সদস্য ছিলেন।
প্রারম্ভিক জীবন
থাম্ব|আর্জেন্টিনার এক অবকাশযাপন কেন্দ্রে পরিবারের সাথে লেলইর (উপরে বামে), ১৯৫১ লেলইরের পিতা-মাতা ফেদেরিকো লেলইর ও হর্তনসিয়া আগুইর ডে লেলইর ১৯০৬ সালের মাঝামাঝি সময়কালে বুয়েনোস আইরেস থেকে প্যারিসে চলে যান। সেখানে ফেদেরিকো অসুস্থতার জন্য চিকিৎসাকর্মে ব্যস্ত থাকেন। আগস্টের শেষদিকে ফেদেরিকোর দেহাবসান ঘটার কয়েক সপ্তাহ পর আর্ক দ্য ত্রিয়োম্‌ফের কয়েক ব্লক দূরে প্যারিসে ৮১ ভিক্টর হুগো সড়কের একটি পুরনো ভবনে লুইসের জন্ম হয়। ১৯০৮ সালে তারা আর্জেন্টিনায় ফিরে আসেন। লেলইর তার আট ভাই-বোনকে নিয়ে একত্রে বড় হতে থাকেন। ‘এল তুইউ’য় তাদের পরিবারের বিশাল সম্পত্তি ছিল। ঐ সম্পত্তি তাঁর দাদা স্পেনের উত্তরাঞ্চলীয় বাস্কদেশ থেকে অভিবাসিত হবার পর ক্রয় করেন। স্পেন: এল তুয়ো ৪০০ বর্গকিলোমিটারের বালুকাময় ভূমি যা সান ক্লেমেন্তে দেল তুইউ থেকে মার দে আহো সাগরের উপকূল রেখা বরাবর অবস্থিত। এরপর থেকেই এলাকাটি জনপ্রিয় পর্যটন আকর্ষণ কেন্দ্রে পরিণত হয়।
শৈশবকালেই ভবিষ্যতের নোবেল পুরস্কার বিজয়ীর মাঝে প্রাকৃতিক শক্তির বিষয়ে সবিশেষ আগ্রহ লক্ষ্য করা যায়। তাঁর বিদ্যালয়ের কাজ ও পড়াশোনার সাথে প্রাকৃতিক বিজ্ঞান ও জীববিদ্যার ঘনিষ্ঠ সম্পর্ক ছিল। তাঁর প্রাথমিক শিক্ষা এস্কুয়েলা হেনেরাল সান মার্তিনে, মাধ্যমিক শিক্ষা কোলেহিও লাকোররেদরে এবং কয়েক মাস ইংল্যান্ডের বোমন্ট কলেজে কাটে। তবে তাঁর ফলাফল তেমন দর্শনীয় ছিল না। কলেজে থাকা কালে স্থাপত্যবিদ্যা শিক্ষা বাদ দেন ও প্যারিস একোল পোলিতেকনিকে ভর্তি হন।
১৯২০-এর দশকে "সালসা গলফ" আবিষ্কার করেন। অর্থনৈতিক সমস্যার প্রেক্ষিতে লেলইরের গবেষণাগার ও গবেষণা ভেস্তে যায়। তখন তিনি আক্ষেপ করে বলতেন, যদি আমি ঐ সবের স্বত্ত্বাধিকারী হতাম, তাহলে আমরা অনেক অর্থলাভ করতাম ও গবেষণা ব্যয় করতে পারতাম।
কর্মজীবন
আর্জেন্টিনায় ফিরে আসার পর লেলইর তার আজেন্টিনীয় নাগরিকত্ব লাভ করেন ও বুয়েনোস আইরেস বিশ্ববিদ্যালয়ের অধীন চিকিৎসাবিজ্ঞান বিভাগে যোগ দেন। তবে শুরুটা তার মোটেই ভালো হয়নি। শারীরবিজ্ঞান পরীক্ষায় কৃতকার্য হবার জন্য তাকে চারবার অংশগ্রহণ করতে হয়েছে। অবশেষে ১৯৩২ সালে তিনি ডিপ্লোমা লাভ করেন ও হসপিটাল ডে ক্লিনিকাসে আবাস গড়েন। রামোস মেহিয়া হাসপাতালে ডাক্তারি নবিশি করেন। কিন্তু সহকর্মীদের সাথে মতবিরোধ ও রোগীদের রোগ নিরসনকল্পে তার সেবার ধরন প্রবল বাধার সম্মুখীন হন। এর ফলে লেলইর গবেষণাগারে গবেষণা কর্মে মনোনিবেশ ঘটানোকল্পে নিজেকে উৎসর্গ করেন। তিনি দাবী করেন, আমরা রোগীদের জন্য কিছুটা হলেও করব। ঐ সময়ে ব্যাকটেরিয়া নিরোধক (অ্যান্টিবায়োটিক), চিত্তক্রিয়াকর (সাইকোঅ্যাক্টিভ) ও নতুন ধরনের আরোগ্যমূলক উপাদানের বিষয়গুলো অজানা ছিল।
১৯৩৩ সালে বের্নার্দো উসে-র সাথে সাক্ষাৎ করেন। তিনি লেলইরকে তার ডক্টরেট অভিসন্দর্ভে অধিবৃক্ক গ্রন্থিসমূহ (suprarenal glands) ও শর্করার বিপাক বিষয়ে অনুসন্ধানের দিকে ধাবিত হবার কথা বলেন।
১৯৫৭ সালে কাম্পোমারের মৃত্যুর পর লেলইর ও তার সঙ্গীরা জাতিসংঘের নিয়ন্ত্রণাধীন জাতীয় স্বাস্থ্য ইনস্টিটিউটে অর্থ বরাদ্দের জন্য আবেদন করে। আশ্চর্যজনকভাবে তাদের আবেদন গ্রহণ করা হয়েছিল। ১৯৫৮ সালে ইনস্টিটিউটটি আর্জেন্টিনীয় সরকারের অর্থানুকূল্যে প্রতিষ্ঠিত সাবেক অল-গার্লস স্কুলে প্রতিষ্ঠিত হয়। ফলশ্রুতিতে লেলইর ও তার গবেষক দল ব্যাপক প্রশংসা পায়। আর্জেন্টিনীয় গবেষণা সংস্থা থেকেও আরও গবেষণাকর্ম আসতে থাকে। পরবর্তীতে ইনস্টিটিউটটি বুয়েনোস আইরেস বিশ্ববিদ্যালয়ের অধীনে চলে যায়।
গবেষণাগারে তার দায়িত্ব শেষ হবার পর লেলইর শিক্ষাদানকার্য চালিয়ে যেতে থাকেন। বুয়েনোস আইরেস বিশ্ববিদ্যালয়ের প্রাকৃতিক বিজ্ঞান দপ্তরে এ দায়িত্ব পালন করেন। ১৯৮৩ সালে তৃতীয় বিশ্বের বিজ্ঞান একাডেমির প্রতিষ্ঠাতা সদস্য হন লেলইর। এ সংস্থাটিই পরবর্তীকালে টিডব্লিউএএস নামে পুণঃনামাঙ্কিত হয়েছিল।
নোবেল পুরস্কার লাভ
২রা ডিসেম্বর, ১৯৭০ তারিখে লেলইর সুইডেনের রাজার কাছ থেকে রসায়নে নোবেল পুরস্কার গ্রহণ করেন। তিনি ল্যাকটোজের বিপাক প্রক্রিয়ার পথ আবিষ্কারে সক্ষমতা দেখিয়েছিলেন। এর ফলে তৃতীয় আজেন্টিনীয় হিসেবে যে-কোনও বিষয়ে এ মর্যাদাপূর্ণ সম্মানে অভিষিক্ত হন তিনি। স্টকহোমে এ পুরস্কার গ্রহণকালে কমন্স সভায় ১৯৪০ সালে উইনস্টন চার্চিলের প্রদেয় খ্যাতনামা বক্তব্য, ‘আমি কখনো এতো অল্পের জন্য এতো বড় কিছু আশা করিনি’ - বক্তব্যটির পুনরুল্লেখ করেন। লেলইরের নির্দেশনায় পরিচালিত ফান্ডাসিও ইনস্টিটিউটো ক্যাম্পোমারে অংশগ্রহণকারী দলের সদস্যরা পরীক্ষানল (টেস্ট টিউব) থেকে শ্যাম্পেন পানীয় দিয়ে উৎসব পালন করে। গৃহীত ৮০ হাজার মার্কিন ডলারের সমূদয় অর্থ গবেষণাকর্মের জন্য সরাসরি প্রদান করা হয়। তার এ অর্জনের বিষয়ে প্রতিক্রিয়া জানতে চাইলে তিনি বলেন: ""বড় ধরনের প্রকল্পের জন্য এটি কেবলমাত্র প্রথম পদক্ষেপ। আমি আবিষ্কার করেছি (না, আমি নই: আমার দল) কোষের বিপাক প্রক্রিয়ায় চিনির নিউক্লিওটাইড কার্যক্রম। আমি অন্যদেরকে এ বিষয়টি বুঝাতে চাই, কিন্তু এটি ব্যাখ্যা করা খুব সহজ নয়। তবে এটির জন্য খুব বেশি ব্যয়বহুল কার্যক্রম গ্রহণের প্রয়োজন পড়েনি এবং আমরা আপ্রাণ চেষ্টা চালিয়ে খুব কমই জানতে পেরেছি।""
মূল্যায়ন
১৯৮৩ সালে প্রাণরসায়নের বার্ষিক পর্যালোচনা সংখ্যায় ‘লং এগো এন্ড ফার এওয়ে’ শীর্ষক সংক্ষিপ্ত আকারে আত্মজীবনী প্রকাশ করেন। ঐ লেখায় লেলইর দাবী করেন, জনৈক উইলিয়াম হেনরি হাডসনের উপন্যাসে দেশের বন্যজীবন ও লেলইরের শৈশবকালের সাথে সম্পর্কযুক্ত লেখা থেকে তিনি উদ্বুদ্ধ হয়েছেন।
লেলইর তার নম্র আচরণ, দৃষ্টিভঙ্গী ও দৃঢ়তার কারণে পরিচিত হয়ে আছেন। অনেকেই তাকে ‘বিজ্ঞানের প্রকৃত সন্ন্যাসীরূপে’ আখ্যায়িত করেছেন। প্রত্যেক সকালে তার স্ত্রী আমেলিয়া তাদের ফিয়াট ৬০০ গাড়ী চালিয়ে ১৭১৯ জুলিয়ান আলভারেজ স্ট্রীটে অবস্থিত ফান্দাসিওন ইনস্টিটিউটো ক্যাম্পোমারে নামিয়ে দিতেন। লেলইর ধূসর রঙের একই পোষাকে যেতেন। রুক্ষ্ম আসনে বসে কাজ করে গেছেন দশকের পর দশক। সহকর্মীদেরকে উৎসাহিত করতেন। সময়কে মূল্যায়ন করতে গবেষণাগারেই দুপুরের খাবার সেরে নিতেন। পর্যাপ্ত মাংস এনে সকলের মাঝে সমবণ্টন করতেন তিনি। সংযমতা পালন ও গবেষণায় নিবেদিতপ্রাণ হওয়া স্বত্ত্বেও সামাজিক মানুষ হিসেবে একাকী কোন কাজ করতে পছন্দ করতেন না।
ফুন্দাসিওন ইনস্তিতুতো কাম্পোমার প্রতিষ্ঠানটির নাম পরিবর্তন করে ফুন্দাসিওন ইনস্তিতুতো লেলইর নামকরণ করা হয়। এর আয়তন বৃদ্ধি করে ২১,০০০ বর্গফুটের ভবন করা হয়। এতে ২০ জন জ্যেষ্ঠ গবেষক, ৪২ জন কারিগর ও প্রশাসনিক কর্মকর্তা, ৮ জন ডক্টরেট-উত্তর বৃত্তিপ্রাপ্ত গবেষক এবং ২০ জন ডক্টরেট উপাধি প্রার্থী রয়েছেন। এ ইনস্টিটিউটটি আলৎসহাইমারের রোগ, পারকিনসনের রোগসহ বিভিন্ন বিষয় নিয়ে গবেষণা করে থাকে।
ওয়েসলি স্নাইডার
ওয়েসলি স্নাইডার (Wesley Sneijder) (জন্ম: ৯ জুন ১৯৯৮৪; আটরেচট, নেদারল্যান্ডস) হচ্ছেন ওলন্দাজ ফুটবলার যে বর্তমানে তুর্কী ক্লাব গালতাসারায়ের ও নেদারল্যান্ডস জাতীয় ফুটবল দলের হয়ে খেলছেন। তাকে ইউইএফএ কর্তৃক মিডফিল্ডার অফ দ্যা সিসোন ও ২০১০ সালে ফিফার শ্রেষ্ঠ তিন মাঝমাঠের খেলোয়াড়ে ভূষিত হন। তিনি এএফসি আজেক্সের তরুন বিভাগ ২০০২ সালে মূল ক্লাবে যোগ দেন। ২০০৭ সালে তাকে ২ কোটি ৭০ লাখ ইউরোতে রিয়াল মাদ্রিদের কাছে বিক্রি করা হয়। প্রথম মৌসুমে ক্লাবের সাথে লা লিগা জেতার পর ২০০৯ সালে তাকে ইতালির ইন্টার মিলানের কাছে ১ কোটি ৫০ লাখ ইউরোতে বিক্রি করা হয়। তিনি ইন্টার মিলানের হয়ে সিরি এ, উয়েফা চ্যাম্পিয়নস লিগ, ফিফা ক্লাব বিশ্বকাপ ও কোপা ইতালিয়া জেতেন। ২০১৩ তুর্কী ক্লাব গালতাসারায়ের কাছে ৭৫ লাখ ইউরোতে বিক্রি করা হয়। তিনি দলকে সুপার লিগ জিততে সাহায্য করেন।
স্নাইডার পূর্বে বিভিন্ন তরুন দলের প্রতিনিধিত্ব করেছেন। মাত্র আঠারো বছর বয়েসে ২০০৩-এর এপ্রিলে ওলন্দাজ জাতীয় দলের হয়ে অভিষেকের পর তিনি দেশের হয়ে ২০০৬ ও ২০১০ বিশ্বকাপে এবং ২০০৪, ২০০৮ ও ২০১২ ইউরোতে দেশের হয়ে প্রতিনিধিত্ব করেন। ২০১০ ফিফা বিশ্বকাপে দলের তার দল ফাইনালে ওঠে কিন্তু স্পেনের কাছে ১-০ গোলে হেরে তারা দ্বিতীয় হওয়ার গৌরব অর্জন করে। এই বিশ্বকাপে স্নাইডার ব্রোঞ্জ বুট ও রূপ্য বল লাভ করেন।
ক্লাব
সর্বশেষ ১১-ই মে ২০১৪ পর্যন্ত হালনাগাদকৃত পরিসংখ্যান।
চিতওয়ান জাতীয় উদ্যান
চিতবন রাষ্ট্রীয় নিকুঞ্জ चितवन राष्ट्रिय निकुञ्ज) হচ্ছে নেপালের প্রথম জাতীয় উদ্যান। এটির আগের নাম " রাজকীয় চিতবন রাষ্ট্রীয় নিকুঞ্জ" এবং এটি ১৯৭৩ সালে প্রতিষ্ঠিত হয়। এছাড়াও এটিকে ১৯৮৪ সালে বিশ্ব ঐতিহ্যবাহী স্থান হিসেবে ঘোষণা করা হয়। এটি এলাকা নিয়ে গঠিত এবং উপ-উষ্ণমণ্ডলীয়  তরাই উপত্যকা এবং দক্ষিণের চিতবন জেলায় অবস্থিত। এটি সমুদ্রপৃষ্ঠের নদী উপত্যকার  থেকে  সিবালিক পাহাড়ের  উচ্চতার মধ্যে অবস্থিত।
প্রাণ বৈচিত্র্য
চিতবন রাষ্ট্রীয় নিকুঞ্জে প্রায় ৭০০ প্রজাতির অধিক বন্যপ্রাণ ও গাছপালা দিয়ে বিস্তৃত। এছাড়াও প্রজাপতি, মথ এবং পোকা প্রজাতির এখনো পুরোপুরি সংখ্যা নির্ণীত হয়নি। এছাড়া শঙ্খচূড় এবং শিলা পাইথন সহ সাপের অন্যান্য ১৭ প্রজাতি, তারকা কচ্ছপ এবং গুই সাপ আছে। ১৯৫০-এর দশকের প্রথম দিকে, নারায়ণী নদীতে ২৩৫টি ঘড়িয়াল ছিল। সংখ্যা নাটকীয়ভাবে প্রতি বছর কমতে কমতে ২০০৩ সালে মাত্র ৩৮ টি বন্য ঘড়িয়াল টিকে ছিলো। প্রতি বছর ঘড়িয়ালের ডিম সংগ্রহ করা হয় নদী থেকে, ঘড়িয়াল সংরক্ষণ প্রকল্পে ছানাগুলোকে ৬-৯ বছরের বড় করা হয়। প্রতিবছর তরুণ ঘড়িয়ালগুলোকে নারায়ণী-রাপ্তি নদী প্রক্রিয়ার মধ্যে পুনর্বাসন করা হয়, যেগুলোর দুঃখিতভাবে শুধুমাত্র খুব কম সংখ্যক বাঁচতে পারে।
আলমবিদিতর ইউনিয়ন
আলমবিদিতর ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৭৫.১৯ কিমি২ (২৯.০৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৬৩৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি।
নামকরণ
মোঘল বংশীয় আলম নামক একজন বিশিষ্ট ব্যক্তির এই স্থানে বসবাস করতেন ও তার মৃত্যু এখানেই হয়। তার নামানুসারে এই ইউনিয়নের নামকরণ করা হয়।
মৌজা
ইউনিয়নের ১৩টি মৌজার নাম যথাক্রমে
যোগাযোগ ব্যবস্থা
এলাকার বেশিরভাগ সড়ক কাঁচা। তবে আনোয়ারমারী কলেজ থেকে আলমবিদিতর এবং আলমবিদিতর থেকে রংপুর সড়ক পাকা। রাস্তার মোট দৈর্ঘ্য ৫৫ কিলোমিটার, পাকা রাস্তা ১৫ কিঃ মিঃ, কাচা রাস্তা ৬০ কিঃ মিঃ। সড়ক পথে বাস, ট্রাক বিভিন্ন যানবাহন যাতায়াত করে।
দর্শনীয় স্থান
এখানকার দর্শনীয় স্থান হচ্ছে- চাল্লাইবিল ও পাইকান পীর ইউসুফ আলী র.-এর মাজার।
অন্যান্য
এখানে ঈদগা ৩০টি, ক্লাব ৪টি, কবর স্থান ১৫টি, শ্মশান ৪টি, পোষ্ট অফিস ২টি, আদর্শ গ্রাম ১টি, সাংস্কৃতিক সংগঠন ১টি, পেশাজীবি সংগঠন ২টি আছে।
টালা রেলওয়ে স্টেশন
টালা রেলওয়ে স্টেশন হল শ্যামবাজার এলাকায় অবস্থিত একটি ছোট রেলওয়ে স্টেশন, যা কলকাতা শহরতলি রেলের অন্তর্গত। এই স্টেশনটি কলকাতার শ্যামবাজার এবং বেলগাছিয়া এলাকায় রেল পরিষেবা প্রদান করে। খুবই কম ট্রেন এই স্টেশনে থামে। এই স্টেশনে ২ টি প্ল্যাটফর্ম রয়েছে। স্টেশটির কোড বা সংকেত নাম হল টিএএলএ ( TALA)।
স্টেশন চত্বর
স্টেশন চত্বর ২ টি প্ল্যাটফর্ম এবং স্টেশন পরিচালনাকারী ভবন নিয়ে গঠিত। প্ল্যাটফর্ম ২ টি সম্পূর্ণ রূপে আচ্ছাদিত নয়। স্টেশনে পানীয় জল ও শৌচালয়ের সঠিক ও উপযুক্ত ব্যবস্থা নেই। স্টেশনটি যশোর রোডের সঙ্গে ভালোভাবে যুক্ত রয়েছে। তবে স্টেশনে কোন ভালো প্রবেশ পথ নেই।
রব্বি
রব্বি (רב; Ραββίνος; الرباني বা الحاخام) হলেন যিহূদীধর্মের আধ্যাত্মিক নেতা বা ধর্মীয় শিক্ষক একজন লোক তালমুদের মতো যিহূদী ধর্মগ্রন্থগুলির অধ্যয়নের একটি কার্যধারা অনুসরণ করে অন্য রব্বির দ্বারা যাজকাভিষিক্ত হয়ে একজন রব্বিতে পরিণত হন।
রব্বির মূল রূপটি ফরীশীয় ও তালমুদীয় যুগে বিকশিত হয়েছিল, যখন বিজ্ঞ শিক্ষকেরা যিহূদীধর্মের লিখিত ও মৌখিক আইনগুলোকে বিধিবদ্ধ করতে সমবেত হয়েছিলেন। “রব্বি” উপাধিটি খ্রীষ্টীয় প্রথম শতাব্দীতে সর্বপ্রথম ব্যবহৃত হয়। আরও সাম্প্রতিক শতাব্দীগুলোরে একজন রব্বির কর্তব্য ক্রমবর্ধমানভাবে প্রোটেস্ট্যান্ট খ্রীষ্টান পরিচর্যাকারীর দায়িত্বের দ্বারা প্রভাবিত হয়ে পড়ে, সুতরাং “মিম্বর রব্বি” উপাধিটি এবং ১৯ শতকের জার্মানি এবং মার্কিন যুক্তরাষ্ট্রের ধর্মোপদেশ, যাজকদের পরামর্শ এবং প্রতিনিধিত্বমূলক রব্বীয় ক্রিয়াকলাপগুলো বাইরের সম্প্রদায়টি, সমস্ত গুরুত্ব বেড়েছে। বিভিন্ন যিহূদী সম্প্রদায়ের মধ্যে, রব্বীয় অধ্যাদেশের জন্য বিভিন্ন প্রয়োজনীয়তা রয়েছে এবং কে রব্বি হিসাবে স্বীকৃত সে সম্পর্কিত অভিমত নিয়ে মতপার্থক্য রয়েছে। উদাহরণস্বরূপ, বেশিরভাগ অর্থডক্স যিহূদী সম্প্রদায় মহিলা রব্বিদের গ্রহণ করে না বা তাদের যাজকাভিষিক্ত করে না৷ অনর্থডক্স আন্দোলনগুলি হালাখীয় কারণের (রক্ষণশীল যিহূদীধর্ম) পাশাপাশি নৈতিক কারণে (সংস্কারবাদী ও পুনর্গঠনবাদী যিহূদীধর্ম) এটিকে বেছে নিয়েছে।
নিউ সেনসেশনস (স্টুডিও)
নিউ সেনসেশন একটি মার্কিন পর্নোগ্রাফিক চলচ্চিত্রের স্টুডিও। এটি ডিজিটাল সিন এবং হটওয়াফএক্সএক্সএক্সের মূল কোম্পানি। নিউ সেনসেশন ১৯৯৩ সালে প্রতিষ্ঠিত হয়েছিল; ভিডিও ভার্জিনস ছিল এদের প্রথম ধারাবাহিক, যা ১৯৯৩ থেকে ১৯৯৮ সালে পর্যন্ত চলেছিল। ২০০৬ সালে রয়টার্স মার্কিন পর্ন শিল্পে আধিপত্য বিস্তার করা কয়েকটি স্টুডিওর নাম উল্লেখ করেছিল, তাদের মধ্যে নিউ সেনসেশন ছিল।
স্টুডিওটি বেশিরভাগ দ্য এক্স-ফাইলস, স্ক্রাবস, স্কুবি-ডু, দ্য ফ্লিনটোনস, দ্যাট ৭০-স শো, দ্য অফিস এবং ৩০ রক এর মত জনপ্রিয় মিডিয়ার অশ্লীল সংস্করণ প্রকাশ করেছে।
নিউ ইয়র্ক স্টেট রুট ৩৭৫
রাস্তার বিবরণ
রাস্তাটি ওয়েস্ট হার্লিতে অবস্থিত এনওয়াই ২৮ থেকে শুরু হয়। তারপর এনওয়াই ৩৭৫ স্থানীয় কিছু জনবহুল এলাকা, বাড়িঘর, ব্যবসা প্রতিষ্ঠান অতিক্রম করে অগ্রসর হয়। স্থানীয় একটি খেলার মাঠকে অতিক্রম করে পিন স্ট্রিট রাস্তার পার্শ্বে। এরপর রাস্তাটি ওয়েষ্ট হার্লি থেকে ক্যাটস্কিল পার্কএর গ্রামাঞ্চলে প্রবেশ করে। একটুপরে রাস্তাটি মোড় নিয়ে কাউন্টি রুট ৪৩ এর পূর্বপ্রান্তের সাথে মিলিত হয়। হ্যামলেট অব জানায় প্রবেশ করার পূর্বে রাস্তাটি উত্তরের উডস্টক গলফ ক্লাব অতিক্রম করে। অবশেষে রাস্তাটি উডস্টকের এনওয়াই ২১২ তে গিয়ে শেষ হয়। এনওয়াই ৩৭৫ এ অবস্থিত এনওয়াই ২৮।
নিউ সেনসেশনস (স্টুডিও)
ডিজিটাল সিন
ডিজিটাল সিন ১৯৯৯ সালে স্কট টেলর দ্বারা প্রতিষ্ঠিত হয়েছিল। কোম্পানিটি প্রাথমিকভাবে অন্য স্টুডিওর চলচ্চিত্রের সিডি-রম তৈরির জন্য লাইসেন্স করেছিল; পরে ডিভিডির জন্য করে; তবে এটি এখন নিউ সেনসেশনসের ভিডিও প্রকাশ করে। ডিজিটাল সিন গ্রুপি লুভ নামে একটি ইন্টারেক্টিভ ডিভিডি প্রকাশ করেছে, যা রেপার ৫০ সেন্ট এবং লয়েড ব্যাঙ্ক বৈশিষ্ট্যযুক্ত।
নিউ ইয়র্ক স্টেট রুট ৩৭৫
ইতিহাস
উত্তর- দক্ষিণ বরাবর ওয়েস্ট হার্লি থেকে উডস্টক পর্যন্ত একটি সংযোগ সড়ক হিসেবে লেজিসলেটিভ রুট ৫, ১৯০৮ সালে রাস্তাটি তৈরী করা হয়।  রুট ৪৫ পূর্ব থেকে পশ্চিমে অগ্রসর হয়। বর্তমান এনওয়াই ২৮ থেকে এবং পশ্চিম থেকে উডস্টক পর্যন্ত বিস্তৃত রুট ৫ কে ১৯৩০ সালের নিউইয়র্ক সড়ক ব্যবস্থা পুনরায় নামকরণের সময় এনওয়াই ৩৭৫ করা হয়, যা আজ অবধি বিদ্যমান রয়েছে। ২০১৩ সালে প্রতিষ্ঠানিকভাবে সঙ্গীতকারক মার্ক লেনোভের নাম হিসেবে লেনোভ হার্ম মোমোরিয়াল বুলভার্ড সড়ক নাম দেওয়া হয়।
মূখ্য অংশবিশেষ
পুরো রাস্তাটিই উস্টার কাউন্টিতে অবস্থিত।
মধ্যপশ্চিম যুক্তরাষ্ট্র
এই অঞ্চলটি যুক্তরাষ্টের উত্তরমধ্য ও উত্তরপূর্বভাগের ১২টি অঙ্গরাজ্য নিয়ে গঠিত যার মধ্যে আছে ইলিনয়, ইন্ডিয়ানা, আইওয়া, ক্যানসাস, মিশিগান, মিনেসোটা, মিজুরি, নেব্রাস্কা, নর্থ ডাকোটা, সাউথ ডাকোটা, ওহাইও, এবং উইসকনসিন। স্থান ও মিশিগানের সাথে সম্পর্কের সূত্র ধরে কানাডার অন্টারিওকে প্রায় সময়ই মিডওয়েস্টের একটি অংশ হিসেবে ধরা হয়।  যুক্তরাষ্ট্রের ২০১২ সালের আদমশুমারি অনুযায়ী এই অঞ্চলের মোট জনসংখ্যা ৬,৫৩,৭৭,৬৮৪ জন।
সুসান বোডে
সুসান বোডে একজন সেট পরিচালক । বুলেটস ওভার ব্রডওয়ে চলচ্চিত্রের জন্য তিনি শ্রেষ্ঠ শিল্প নির্দেশনা বিভাগে একাডেমি পুরস্কারের জন্য মনোনীত হন।
হিমুর নীল জোছনা
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর নীল জোছনা ২১তম।
হিমুর নীল জোছনা বইটি ফেব্রুয়ারি ২০১০ সালের বইমেলায় অন্যপ্রকাশ থেকে বইটি বের হয়।
উৎসর্গ
লেখক বইটির উৎসর্গপত্রে লিখেনঃ বাষট্টি বছর বয়েসী কঠিন হিমু কেউ কি দেখেছেন? আমি দেখেছি। তার নাম সেহেরী। অবসরপ্রাপ্ত প্রধান প্রকৌশলী, ঢাকা সিটি কর্পোরেশন। তিনি শুধু যে হলুদ পাঞ্জাবি পড়েন তা-না, নিজের চুল-দাড়ি সবই মেহেদি দিয়ে হলুদ করে রাখেন। পূর্ণিমার রাতে আয়োজন করে জোছনা দেখতে গাজীপুরের জঙ্গলে যান সৈয়দ আমিনুল হক সেহেরী (হিমু, ফার্স্টক্লাস)
এজাজুল ইসলাম
এজাজুল ইসলাম একজন বাংলাদেশী নাট্য ও চলচ্চিত্র অভিনেতা। তিনি মূলত একজন ডাক্তার। জনপ্রিয় কথাসাহিত্যিক হুমায়ূন আহমেদের মাধ্যমে তার নাটকে আগমন। পরবর্তীতে তিনি চলচ্চিত্রেও অভিনয় করেন। তার অভিনীত প্রথম চলচ্চিত্র শ্রাবণ মেঘের দিন। এর পর তিনি দুই দুয়ারী (২০০১), চন্দ্রকথা (২০০৩), শ্যামল ছায়া (২০০৪) চলচ্চিত্রে অভিনয় করেন। তিনি তারকাঁটা চলচ্চিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কারে ভূষিত হন।
প্রাথমিক জীবন
এজাজুল ইসলাম ১৯৮৪ সালে রংপুর মেডিকেল কলেজ থেকে এমবিবিএস পাশ করেন। পরে বঙ্গবন্ধু শেখ মুজিব মেডিকেল বিশ্ববিদ্যালয় থেকে নিউক্লিয়ার মেডিসিনে স্নাতকোত্তর পাশ করেন।
অভিনয় জীবন
এজাজুল ইসলাম হুমায়ূন আহমেদ পরিচালিত ধারাবাহিক নাটক সবুজ সাথী দিয়ে অভিনয়ের যাত্রা শুরু করেন। ১৯৯৯ সালে হুমায়ূন আহমেদের শ্রাবণ মেঘের দিন চলচ্চিত্রের মাধ্যমে তিনি বড় পর্দায় অভিনয় শুরু করেন। চলচ্চিত্রটির সার্বিক ব্যবস্থাপনার দায়িত্বেও ছিলেন তিনি। পরবর্তীতে তিনি হুমায়ূন আহমেদ পরিচালিত দুই দুয়ারী (২০০১), চন্দ্রকথা (২০০৩), শ্যামল ছায়া (২০০৪), নয় নাম্বার বিপদ সংকেত (২০০৬) ও আমার আছে জল (২০০৮) চলচ্চিত্রে অভিনয় করেন। ২০০৫ সালে দেবাশীষ বিশ্বাস পরিচালিত কমেডি ধাঁচের টক ঝাল মিষ্টি ছায়াছবিতে পুলিশের চরিত্রে অভিনয় করেন। ২০০৬ সালে বাদল খন্দকার পরিচালিত বিদ্রোহী পদ্মায় নায়েব, তৌকির আহমেদ পরিচালিত রূপকথার গল্প-এ রেস্টুরেন্ট ম্যানেজার, এসএ হক অলিক পরিচালিত হৃদয়ের কথায় দারোয়ান চরিত্রে অভিনয় করেন। পরের বছর জাকির হোসেন রাজু পরিচালিত স্বামীর সংসার ছায়াছবিতে অভিনয় করেন। একই বছর মতিন রহমান পরিচালিত রোমান্টিক-কমেডি তোমাকেই খুঁজছি ছায়াছবিতে অভিনয় করেন। পরবর্তীতে অনন্য মামুন পরিচালিত খোঁজ-দ্য সার্চ (২০১০) এবং আশরাফুর রহমান পরিচালিত তুমি আসবে বলে (২০১২) মুক্তি পায়। ২০১৪ সালে তিনি মুহাম্মদ মোস্তফা কামাল রাজ পরিচালিত তারকাঁটা, নঈম ইমতিয়াজ নেয়ামুল পরিচালিত এক কাপ চা, নজরুল ইসলাম খান পরিচালিত কঠিন প্রতিশোধ ও ওয়াজেদ আলী সুমন পরিচালিত কি দারুণ দেখতে ছায়াছবিতে অভিনয় করেন। তারকাঁটা চলচ্চিত্রে মুসা ভাই চরিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।
পুরস্কার ও সম্মাননা
জাতীয় চলচ্চিত্র পুরস্কার
পনি কার
ডান|থাম্ব|300x300পিক্সেল| ১৯৬৫ ফোর্ড মুস্তাং পনি কার হল একটি মার্কিন গাড়ির শ্রেণীবিভাগ সাশ্রয়ী মূল্যের, কমপ্যাক্ট, উচ্চ স্টাইল করা কুপে বা "স্পোর্টি" বা পারফরম্যান্স-ভিত্তিক ইমেজ সহ রূপান্তরযোগ্য। সাধারণ বৈশিষ্ট্যগুলির মধ্যে রয়েছে রিয়ার-হুইল ড্রাইভ, একটি দীর্ঘ হুড, একটি ছোট ডেকলিড, প্রতিটি গাড়িকে পৃথক করার জন্য বিস্তৃত বিকল্প এবং অন্যান্য মডেলের সাথে ভাগ করা ভর-উত্পাদিত অংশগুলির ব্যবহার।
একটি পনি কারের সঠিক সংজ্ঞা এবং এটি একটি মাসল কার থেকে কী আলাদা তা নিয়ে উত্সাহীদের মধ্যে অনেক বিতর্ক রয়েছে৷ সাধারণ সম্মতি হল যে পনি কারগুলি মাসল কারের তুলনায় ছোট এবং আরও পরিমার্জিত। কিছু মাঝারি-আকারের যান, যেমন ডজ চ্যালেঞ্জার, উভয় শ্রেণীর অন্তর্গত বলে বিবেচিত হতে পারে।
আর্কটিক দোলন
আর্কটিক দোলন  ( এও ) বা উত্তর অ্যানুলার মোড /উত্তর গোলার্ধের অ্যানুলার মোড ( এনএএম ) হল ২০ ডিগ্রি অক্ষাংশের উত্তরদিকের আর্কটিক মেরুতে ঘটে যাওয়া আবহাওয়াজনিত ঘটনা। এটি উত্তর গোলার্ধের জন্য একটি গুরুত্বপূর্ণ জলবায়ু পরিবর্তনের মোড। দক্ষিণ গোলার্ধের ক্ষেত্রে এমন অনুরূপ বিষয়কে অ্যান্টার্কটিক দোলন বা দক্ষিণ অ্যানুলার মোড (এসএএম) বলা হয়। কোনও নির্দিষ্ট সময়সীমার সাথে মিল না রেখে ইনডেক্স সময়ের সাথে সাথে পরিবর্তিত হয়। আর্কটিকের এই ধরনের ব্যতিক্রমতা অ-মৌসুমী সমুদ্র-স্তরীয় চাপ এর এক দিকের নিদর্শন দ্বারা চিহ্নিত করা হয়, যা প্রায় ৩৭-৪৫° & এন বি এস পি; এন কেন্দ্র করে বিপরীতমুখী নিদর্শনের অসঙ্গতি দ্বারা ভারসাম্যপূর্ণ হয়ে থাকে।
বর্ণনা
আর্কটিক দোলনটি মেরুগুলিকে কেন্দ্র করে, সমুদ্রস্তরের চাপের অসঙ্গতিসমূহ এর মত রিং (বা "অ্যানুলার") প্যাটার্ন হিসাবে গঠিত হয়। মহাদেশ এবং বৃহত্তর ল্যান্ডম্যাসের উপস্থিতি আর্কটিক মেরুতে রিংয়ের মতো কাঠামো গঠনে বাধা প্রদান করে, কিন্তু ঐ সময় অ্যান্টার্কটিক মেরুর চারপাশে ব্যতিক্রমগুলি প্রায় গোলাকার হয়। জলবায়ু বিশেষজ্ঞরা বিশ্বাস করেন যে, আর্কটিক দোলন উদ্দেশ্যহীনভাবে (এবং আংশিকভাবে ভবিষ্যদ্বাণীমূলক বলা যায়) বৈশ্বিক আবহাওয়া নিদর্শন এর সাথে সম্পর্কিত। নাসার জলবায়ু বিশেষজ্ঞ জেমস ই। হ্যানসেন প্রক্রিয়াটি এমনভাবে ব্যাখ্যা করেছিলেন যার সাহায্যে আর্কটিক দোলনটি আর্কটিক থেকে এত দূরের পয়েন্টগুলিতে বিদ্যমান আবহাওয়াকে যেভাবে প্রভাবিত করে সেটা ব্যাখ্যা করা যায়: "মধ্য অক্ষাংশে আর্কটিক বায়ু যে ডিগ্রিতে প্রবেশ করে তা এও সূচকের সাথে সম্পর্কিত, এবং সেটা পৃষ্ঠ বায়ুমণ্ডলীয় চাপের প্যাটার্ন দ্বারা সংজ্ঞায়িত করা হয়। যখন এও সূচকটি ইতিবাচক হয় তখন মেরু অঞ্চলে পৃষ্ঠের চাপ বেশি থাকে। এটি মধ্য অক্ষাংশে বিদ্যমান জেট স্ট্রিমটিকে পশ্চিম থেকে পূর্ব পর্যন্ত দৃঢ় এবং ধারাবাহিকভাবে প্রবাহিত হতে সহায়তা করে, তাই মেরু অঞ্চলে ঠান্ডা আর্কটিক বায়ু তালাবন্ধ অবস্থার মত হয়ে যায়। যখন এও সূচকটি নেতিবাচক হয়, তখন মেরু অঞ্চলে নিম্নচাপ,মধ্য অক্ষাংশে দুর্বল আঞ্চলিক বাতাস এবং হিমশীতল বাতাসের বৃহত্তর চলাচল এর প্রবণতা থাকে।"
আর্কটিক দোলন সূচকটি দৈনিক বা মাসিক ১০০০ এইচপিএ ভূ-সম্ভাব্য উচ্চতায় ২০° এন থেকে ৯০° এন অক্ষাংশ ব্যবহার করে সংজ্ঞায়িত করা হয়। অসঙ্গতিগুলি আর্কটিক দোলন লোডিং প্যাটার্নে অনুমান করা হয়, যা ১৯৭৯-২০০০ এর সময়কালে প্রথম সংজ্ঞায়িত করা হয় মাসিক গড় ১০০০  এইচপিএ ভৌগোলিক উচ্চতায়  ইমপিরিকাল অরথোগোনাল ফাংশন বা ইওএফ হিসাবে। সময় সিরিজটি তখন মাসিক গড় সূচক এর মানক বিচ্যুতির সাথে স্বাভাবিক করা হয়।
পর্যায়ক্রম
গত শতাব্দীর বেশিরভাগ সময় ধরে, আর্কটিক দোলন ইতিবাচক এবং নেতিবাচক পর্যায়ের মধ্যে পরিবর্তিত হয়ে এসেছে। ৬০ দিনের চলমান গড় ডেটা ব্যবহার করে জানা যায় যে দোলনাটি ১৯৭০ এর দশক থেকে আরও ইতিবাচক পর্যায়ে কম্পিত হওয়ার প্রবণতা বয়ে চলেছে, যদিও এটি গত দশকে আরও নিরপেক্ষ অবস্থায় কম্পিত হওয়ার প্রবণতা অর্জন করেছে। দোলন এখনও দৈনিক, মাসিক, মৌসুমী এবং বার্ষিক সময়ের স্কেলগুলিতে নেতিবাচক এবং ইতিবাচক মানগুলির মধ্যে সম্ভাব্যতার সূত্রাবলি দ্বারা নিয়ন্ত্রিত ভাবে ওঠানামা করে, যদিও আবহাওয়াবিদরা তাদের ভবিষ্যদ্বাণীতে সংক্ষিপ্ত মেয়াদী পূর্বাভাসের জন্য উচ্চ মাত্রার নির্ভুলতা অর্জন করেছেন। বাস্তব পর্যবেক্ষণ এবং ৭ দিনের গড় গ্লোবাল পূর্বাভাস সিস্টেম বা পূর্বাভাসের পূর্বে পূর্বাভাস বা এও পূর্বাভাস মধ্যে পারস্পরিক সম্পর্কের পরিমান প্রায় ০.৯।
মেরু ও নাতিশীতোষ্ণ অক্ষাংশে সমুদ্র স্তরের চাপগুলির মধ্যে এই আঞ্চলিক প্রতিসাম্য দৃশ্যটি প্রথম এডওয়ার্ড লরেঞ্জ দ্বারা চিহ্নিত করা হয়েছিল এবং ১৯৯৮ সালে ডেভিড ডব্লিউ জে। থম্পসন এবং জন মাইকেল ম্যাগেসি ওয়ালেস এর নাম দিয়েছিলেন।
প্রভাব
জাতীয় স্নো এবং আইস ডেটা সেন্টার আর্কটিক দোলনের প্রভাবগুলি ভালোভাবে বর্ণনা করেন। ইতিবাচক পর্যায়ে, মধ্য অক্ষাংশ তে তৈরী অধিক চাপ সমুদ্রের ঝড়কে আরও উত্তর দিকে চালিত করে, এবং প্রচলনের ধরনে পরিবর্তনগুলি আলাস্কা, স্কটল্যান্ড এবং স্ক্যান্ডিনেভিয়া এর মত অঞ্চলে আরও শীতল আবহাওয়া নিয়ে আসতে পারে। পাশাপাশি পশ্চিম মার্কিন যুক্তরাষ্ট্র এবং ভূমধ্যসাগর এ শুষ্ক পরিস্থিতি নিয়ে আসে। ইতিবাচক পর্যায়ে বলা যায় যে, শীতের শীতল বাতাস উত্তর আমেরিকা এর মাঝামাঝি পর্যন্ত প্রসারিত হয় না কারণ এটি দোলনের নেতিবাচক পর্বের সময় হবে। এটি আমেরিকার অনেক পূর্বদিকে রকি পর্বতমালা এর তাপমাত্রা স্বাভাবিকের চেয়ে উষ্ণ রাখে, তবে এর কারণে গ্রিনল্যান্ড এবং নিউফাউন্ডল্যান্ড এর আবহাওয়া স্বাভাবিকের চেয়ে শীতল হয়ে যায়। নেতিবাচক পর্বে আবহাওয়ার ধরনগুলি ইতিবাচক ধাপের তুলনায় সাধারণত "বিপরীত" থাকে।
জলবায়ু বিশেষজ্ঞরা এখন আর্কটিক দোলনকে আবহাওয়ার চরম অবস্থার জন্য দায়ী হিসেবে মনে করছেন এবং সরকারী পাবলিক ব্যাখ্যায় নিয়মিতভাবে তা প্রকাশ করছেন। জাতীয় মহাসাগর ও বায়ুমণ্ডলীয় প্রশাসন এর জাতীয় জলবায়ু ডেটা সেন্টার থেকে নিম্নলিখিত বিবৃতি:  স্টেট অফ দি ক্লাইমেট ডিসেম্বর ২০১০  যা "নেতিবাচক আর্কটিক দোলন" শব্দটি চারবার ব্যবহার করে, সেটা এই বর্ধমান প্রবণতার জন্য প্রতিনিধির মত কাজ করে: "শীতল আর্কটিক বায়ু ডিসেম্বরের প্রথম তিন সপ্তাহের মধ্যে পশ্চিম ইউরোপকে আঁকড়ে ধরেছিল। দুটি প্রধান তুষার ঝড়, বরফের পরিস্থিতি এবং হিমশীতল তাপমাত্রা এই অঞ্চলটির বেশিরভাগ জায়গায় সর্বনাশ করেছে। শীতের খারাপ আবহাওয়াকে একটি নেতিবাচক আর্কটিক দোলন এর জন্য দায়ী করা হয়েছিল, এবং এটি একটি জলবায়ু নিদর্শন যা উত্তর গোলার্ধের আবহাওয়ার উপর প্রভাব ফেলে। গ্রীনল্যান্ডের কাছে উচ্চ চাপ, বা 'ব্লকিং সিস্টেম' এর একটি শক্তিশালী স্থির সেতুবন্ধ রয়েছে, যা ঠান্ডা আর্কটিক বায়ু দক্ষিণে ইউরোপে প্রবাহিত করার অনুমতি দেয়। আর্কটিক দোলন দ্বারা প্রভাবিত উত্তর গোলার্ধে ইউরোপ-ই একমাত্র অঞ্চল ছিল না। একটি বিশাল তুষার ঝড় এবং হিমশীতল তাপমাত্রা বেশিরভাগ ক্ষেত্রে ১০-১৩ ডিসেম্বর মার্কিন যুক্তরাষ্ট্রের মধ্য-পশ্চিমাঞ্চলকে প্রভাবিত করে"।
২০১০ এর ঘটনাগুলো
দোলনের নেতিবাচক পর্বের প্রভাবগুলির আরও একটি গ্রাফিক চিত্র, ২০১০ সালের ফেব্রুয়ারিতে ঘটেছিল। সেই মাসে,আর্টিক দোলনটি তার সর্বাধিক নেতিবাচক মাসিক গড় মান, প্রায় -৪.২৬৬ এ পৌঁছেছে যা ১৯৫০-এর পুরো যুগে (সঠিক রেকর্ড রাখার সময়কাল) ঘটেছিল। এই মাসটি মার্কিন যুক্তরাষ্ট্রের মধ্য-আটলান্টিক অঞ্চল এ ঘটে যাওয়া তিনটি পৃথক ঐতিহাসিক তুষার ঝড়ের বৈশিষ্ট্যের এর সাথে তুলনা করা হয়। প্রথম ঝড় অধক্ষিপ্ত হয় ফেব্রুয়ারি ৫-৬ এ, বাল্টিমোর, মেরিল্যান্ড নামক জায়গায় এবং একটি দ্বিতীয় ঝড় অধক্ষিপ্ত হয় । নিউ ইয়র্ক সিটিতে, পৃথক ঝড় ১৫-২৬ ফেব্রুয়ারি ইঞ্চি  অধক্ষেপ জমা করেছে।
আরও একটি তুষার ঝড় ৮ই মার্চ কাতালোনিয়া এবং প্রতিবেশী ফরাসি বিভাগসমূহ্তে (ল্যাঙ্গুয়েডোক-রুসিলন, মিডি-পাইরেনেস) প্রবাহিত হয়েছে এবং ৬০  সেমি বরফ জমা করেছে গিরোনা তে। এই ধরনের তুষার ঝড়ের ক্রিয়াকলাপটি অত্যন্ত ব্যতিক্রমী হিসাবে বিবেচিত হয়,এবং চরম মানের নেতিবাচক আর্কটিক দোলন হিসাবে পরিচিত। ২০১০ এর সময় এও'র এই নেতিবাচক মানগুলি এবং পরবর্তী শীতে প্রবেশের ফলে শীতল বায়ু, উপ-ক্রান্তীয় দক্ষিণ ফ্লোরিডায় স্বাভাবিকের চেয়ে অনেক বেশি দক্ষিণে প্রবেশ করে যা রেকর্ড ব্রেকিং কম তাপমাত্রা নিয়ে এসেছিল এবং মাসগুলি অনেক জায়গায় নিবন্ধিত হয়েছে এবং ফেব্রুয়ারি, মার্চ এবং ডিসেম্বরে সবচেয়ে শীতল গড় মাসিক সর্বনিম্ন তাপমাত্রা নিবন্ধিত হয়েছে যা সে বছর ক্যানকান এর গ্রীষ্মমণ্ডলীয় সৈকত যাত্রার পথে জলবায়ু গড় ৪C এরও বেশি।
১৯৫০ সাল থেকে ১৯৭৭ সাল এর মধ্যে জানুয়ারিতে আর্টিকের দোলনের জন্য বৃহত্তম নেতিবাচক মান −৩.৭৬৭ পাওয়া গিয়েছিল, যা নিউইয়র্ক সিটি, ওয়াশিংটন, ডিসি, বাল্টিমোর এবং অন্যান্য মধ্য-আটলান্টিক জায়গাগুলোতে সেই সময়ের মধ্যে জানুয়ারির সবচেয়ে শীতলতম তাপমাত্রার সাথে মিলেছে। যদিও 'জানুয়ারী আর্কটিক দোলনের' নেতিবাচক মান ১৯৫০ থেকে ২০১০ সালের মধ্যে ৬০.৬% সময় এ দেখা গিয়েছে। ১৯৫০ সাল থেকে নিউইয়র্ক সিটির দশটি শীতলতম জানুয়ারীর মধ্যে নয়টিতেই নেতিবাচক আর্টিক দোলনের পাওয়া গিয়েছে।
দোদোমা
দোদোমা (সরকারিভাবে দোদোমা শহুরে জেলা) হল তানজানিয়ার জাতীয় রাজধানী ও দ্বিতীয় বৃহত্তম শহর। এটি একইসাথে দোদোমা অঞ্চলেরও রাজধানী। দোদোমার জনসংখ্যা প্রায় ৪,১০,৯৫৬ জন। সরকারিভাবে এই শহরের দু'টি প্রচলিত ভাষা হল সোয়াহিলি ও ইংরেজি।
১৯০৭ সালে তানজানিয়ার জার্মান ঔপনিবেশিকদের হাতে এই শহরের প্রতিষ্ঠা হয়। বর্তমানে সরকারিভাবে এই শহর দেশের রাজধানী হলেও দেশের সরকারের বেশিরভাগ দপ্তর পরিচালিত হয় দারুস সালাম থেকে। তবে ১৯৯৬ সালের ফেব্রুয়ারি মাস থেকে জাতীয় আইনসভা এই শহরেই বসছে।
শিক্ষা
বাম|থাম্ব|201x201পিক্সেল|দোদোমা বিশ্ববিদ্যালয় দোদোমা বিশ্ববিদ্যালয় (যা ইউডোম নামে বেশি পরিচিত এবং এর ছাত্রছাত্রী প্রায় ৩৫,০০০) ও তানজানিয়ার অ্যাংলিকান চার্চের মালিকানাধীন সেন্ট জনস ইউনিভার্সিটি অব তানজানিয়া সহ বেশ কয়েকটি বিশ্ববিদ্যালয় রয়েছে। উভয় বিশ্ববিদ্যালয় ২০০৭ সালে প্রতিষ্ঠিত হয়।
যোগাযোগ
দোদোমা সড়ক, রেল ও আকাশ পথে দেশের বিভিন্ন অংশের সাথে সংযুক্ত।
শহরের একমাত্র বিমানবন্দর দোদোমা বিমানবন্দর শহরের দক্ষিণ অংশে অবস্থিত। এ বিমানবন্দরে তাঞ্জানিয়া সিভিল অ্যাভিয়েশন অথোরিটি সীমিত আকারে ছোট বিমান পরিচালনা করে। দোদোমা বিমানবন্দরে এয়ার তাঞ্জানিয়া, এরিক এয়ার ও ফ্লাইটলিং উড্ডয়ন পরিচালনা করে।
আনোয়ারউল্লাহ চৌধুরী
অধ্যাপক আনোয়ারউল্লাহ চৌধুরী ঢাকা বিশ্ববিদ্যালয়র ২৪ তম উপাচার্য ছিলেন। তিনি এই বিশ্ববিদ্যালয়ে নৃ-বিজ্ঞান বিভাগ প্রতিষ্ঠা করেন এবং তার প্রথম বিভাগীয় প্রধান হিসেবে দায়িত্ব পালন করেন। ২০০২ সালের ২৩ জুলাই রাতে ঢাকা বিশ্ববিদ্যালয়ের শামসুন্নাহার হলের পুলিশী হামলার ঘটনায় ছাত্র-ছাত্রীরা অধ্যাপক চৌধুরীকে দোষী সাব্যস্ত করে তার পদত্যাগ দাবী করে। অধ্যাপক চৌধুরীর পদত্যাগের দাবীতে ঢাকা বিশ্ববিদ্যালয়ের ইতিহাসের সবথেকে বড় ছাত্র-ছাত্রীদের সমাগম ঘটে। ফলশ্রুতিতে, তৎকালীন প্রধানমন্ত্রী বেগম খালেদা জিয়ার অণুরোধে তিনি ২০০২ সালের ৩১ জুলাই পদত্যাগ করেন। এরপর তিনি বাহারাইনে বাংলাদেশের রাষ্ট্রদুতের দায়িত্ব পালন করেন। বর্তমানে তিনি আবার ঢাকা বিশ্ববিদ্যালয়ে ফিরে এসেছেন।
সেলিনা ইসলাম
জন্ম ও পারিবারিক জীবন
সেলিনা ইসলাম কুমিল্লা জেলার মেঘনা উপজেলার সোনাকান্দা গ্রামের প্রধান বাড়িতে জন্মগ্রহণ করেন। তার পিতা মরহুম মজিবুর রহমান ও মাতা মরহুমা আমিনা বেগম। তিনি লক্ষ্মীপুর-২ আসনের সাবেক সাংসদ কাজী মোহাম্মদ শহিদ ইসলাম পাপুলের সহধর্মীনি।
রাজনৈতিক ও কর্মজীবন
সেলিনা কুয়েত প্রবাসী শিল্পপতি। তিনি বাংলাদেশ আওয়ামী লীগের কুমিল্লা উত্তর জেলার সহ-সভাপতি। তিনি একাদশ জাতীয় সংসদের সংরক্ষিত মহিলা আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
ইলেকট্রোগ্যালভানাইজেশন
ইলেকট্রোগ্যালভানাইজেশন হল এমন একটি প্রক্রিয়া যার সাহায্যে জারণ থেকে ইস্পাতকে রক্ষা করার জন্য দস্তার প্রলেপ দেওয়া হয়। দস্তার ধনাত্মক তড়িৎদ্বার যুক্ত লবণাক্ত দস্তা দ্রবণের মধ্যে ইস্পাতের পরিবাহীর মাধ্যমে তড়িৎ পাঠিয়ে তড়িৎ প্রলেপন প্রক্রিয়া দ্বারা এটি করা হয়।
বার্ষিক তড়িৎ প্রলেপনের হিসাব ধরলে দস্তার তড়িৎ প্রলেপন অন্যান্য তড়িৎ প্রলেপন প্রক্রিয়াগুলির থেকে অনেক বেশি সংখ্যায় হয়। আন্তর্জাতিক দস্তা সমিতি অনুসারে, তপ্ত-নিমজ্জিত গালভানাইজিং এবং তড়িৎ প্রলেপন উভয় প্রক্রিয়ার জন্য বছরে ৫ মিলিয়ন টনেরও বেশি দস্তা ব্যবহার করা হয়। বিংশ শতাব্দীর শুরুতে দস্তার ধাতু প্রলেপন বিকশিত হয়েছিল। সেই সময়, তড়িৎবিশ্লেষ্য হিসাবে সায়ানাইড ব্যবহার করা হত। ১৯৬০ এর দশকে একটি উল্লেখযোগ্য উদ্ভাবন ঘটেছিল। তখন প্রথম অম্ল ক্লোরাইড ভিত্তিক তড়িৎবিশ্লেষ্যের ব্যবহার শুরু হয়েছিল। ১৯৮০ এর দশকে ক্ষারীয় তড়িৎবিশ্লেষ্য ফিরে এসেছিল, তবে এই সময়ে সায়ানাইডের ব্যবহার আর হয় নি। ইলেকট্রোগ্যালভানাইজ করা সর্বাধিক ব্যবহৃত শীতল আবর্তিত (কোল্ড রোলড) স্টিল হল এসইসিসি স্টিল। উত্তপ্ত নিমজ্জিত গ্যালভানাইজিংয়ের সাথে তুলনা করলে, দস্তা তড়িৎ প্রলেপন এই উল্লেখযোগ্য সুবিধাগুলি দেয়:
ইতিহাস
সবচেয়ে সমস্যা সঙ্কুল মরচে থেকে সুরক্ষা, তাপমাত্রা এবং ব্যবহারে ক্ষয় প্রতিরোধের প্রয়োজনীয়তার জন্য দস্তা প্রলেপ বিকশিত হয়েছিল, এটি এখনো উন্নত হয়ে চলেছে। দস্তার তড়িৎ প্রলেপন ১৮০০ সালে উদ্ভাবিত হয়েছিল তবে ১৯৩০ এর দশকে ক্ষারীয় সায়ানাইড তড়িৎবিশ্লেষ্য ব্যবহার করে প্রথম ভাল এবং উজ্জ্বল অবক্ষেপ পাওয়া গিয়েছিল। অনেক পরে, ১৯৬৬ সালে, অম্ল ক্লোরাইড তড়িৎবিশ্লেষ্য ব্যবহার করে উজ্জ্বলতা আরও বৃদ্ধি পেয়েছিল। সর্বশেষ আধুনিক বিকাশ ঘটেছিল ১৯৮০ এর দশকে, ক্ষারীয়, সায়ানাইড মুক্ত দস্তা ব্যবহার করে। ইউরোপীয় ইউনিয়নের সাম্প্রতিক নির্দেশাবলী (বিপজ্জনক পদার্থের সীমাবদ্ধতা নির্দেশিকা / ইলেকট্রনিক বর্জ্য) অনুসারে মোটরগাড়ি, অন্যান্য প্রকৃত যন্ত্রাংশ প্রস্তুতকারক (ওইএম) এবং বৈদ্যুতিন এবং বৈদ্যুতিক যন্ত্রপাতি প্রস্তুতকারকদের জন্য ষড়যোজী ক্রোমিয়ামের (সিআরভি) ব্যবহার নিষিদ্ধ করা হয়েছে।এই নির্দেশাবলী, এবং এর সঙ্গে ওইএম দ্বারা বর্ধিত কর্মক্ষমতার প্রয়োজনীয়তা, ক্ষারীয় দস্তা, দস্তা মিশ্রধাতু এবং উচ্চ ক্ষমতাসম্পন্ন ত্রিযোজী রূপান্তর আবরণের ব্যবহার বাড়িয়েছে।
প্রক্রিয়া
মরচে থেকে সুরক্ষাটি আসে তড়িৎ অবক্ষিপ্ত দস্তার স্তরের মাধ্যমে, মূলত লোহার ওপর দস্তার তড়িৎদ্বারীয় দ্রবীকরণের কারণে (বেশিরভাগ ক্ষেত্রে স্তর)। দস্তার ধনাত্মক তড়িৎদ্বারটি নিজে ক্ষয়প্রাপ্ত হয়ে লোহার (ইস্পাত) ওপর প্রলিপ্ত হয় এবং সেটিকে রক্ষা করে। যেখানে ইস্পাতের ESCE= -৪০০ মিলি ভোল্ট (সম্পৃক্ত ক্যালোমেল তড়িৎদ্বার (এসসিই) বিভব মানকে বোঝায়), যেটি ধাতু মিশ্রতার উপর নির্ভর করে, তড়িৎলিপ্ত দস্তার ESCE= -৯৮০ মিলি ভোল্ট। রূপান্তর আবরণ (ষড়যোজী ক্রোমিয়াম (CrVI) বা ত্রিযোজী ক্রোমিয়াম (CrIII) "ওইএম" প্রয়োজনীয়তার উপর নির্ভর করে) প্রয়োগ করা হয়, ক্রোমিয়াম এবং দস্তা হাইড্রোক্সাইডের অতিরিক্ত বাধা স্তর তৈরি করে মরচে থেকে অতিরিক্ত সুরক্ষা দেওয়ার জন্য। এই অক্সাইডের পরতগুলির বেধ ১০ ন্যানো মিটার (সূক্ষ্মতম নীল/স্বচ্ছ নিষ্ক্রিয় বস্তুর জন্য) থেকে ৪ মাইক্রো মিটার (সর্বোচ্চ বেধ, কালো ক্রোমেটের জন্য)।
অতিরিক্তভাবে, দস্তা তড়িৎ প্রলিপ্ত বস্তুগুলিতে মরচের জন্য আরও সুরক্ষা দিতে এবং ঘর্ষণ কর্মক্ষমতা বাড়াতে আরো একটি শীর্ষ প্রলেপ দেওয়া যেতে পারে।
আধুনিক তড়িৎবিশ্লেষ্যগুলি ক্ষারীয় এবং আম্লিক উভয়ই হয়:
সায়ানাইড তড়িৎবিশ্লেষ্য
এতে সোডিয়াম সালফেট এবং সোডিয়াম হাইড্রক্সাইড (NaOH) আছে। এদের সবগুলিই বৈশিষ্ট্যগত ভাবে উজ্জ্বলতা আনে। দস্তা জটিল সায়ানাইড Na2Zn(CN)4 হিসাবে এবং জিঙ্কেট Na2Zn(OH)4 হিসাবে দ্রবণীয়। এই জাতীয় তড়িৎবিশ্লেষ্যের মানের নিয়ন্ত্রণে দস্তা, সোডিয়াম হাইড্রক্সাইড এবং সোডিয়াম সায়ানাইডের নিয়মিত বিশ্লেষণ প্রয়োজন। সোডিয়াম সায়ানাইড : দস্তার অনুপাত ২ এবং ৩ এর মধ্যে পরিবর্তিত হতে পারে, তড়িৎবিশ্লেষ্যের তাপমাত্রা এবং পছন্দসই অবক্ষেপ স্তরের উজ্জ্বলতার উপর নির্ভর করে। নীচের তালিকাটি ঘরের তাপমাত্রায় প্রলেপ দেওয়ার জন্য সাধারণ সাইনাইড তড়িৎবিশ্লেষ্যের বিকল্পগুলি বর্ণনা করেছে:
প্রজাপতি উপত্যকা
প্রজাপতি উপত্যকা ভারতের ঝাড়খন্ড রাজ্যের রাজধানী রাঁচী শহর থেকে ২০ কি.মি. দূরে লালখাটঙ্গা গ্রামে অবস্থিত ২ একর জমি জুড়ে নির্মীয়মান একটি মনোরম উদ্যান ৷ এটির ইংরাজী নাম ভ্যালি অফ বাটারফ্লাইজ ৷ এটি পূর্ণাঙ্গ ভারে পর্যটকদের কাছে খুলে দেওয়া হয় ২০০৯ সালের ডিসেম্বর মাসে ৷ এটি তৈরি করছেন ঝাড়খন্ড সরকার ৷ এখানে থাকবে ব্লু এন্ড কমন মরমন, কমন ক্রো, কমন টাইগার, জেজিবল, প্লেন টাইগার, মটলেট ইমিগ্রেন্ট ইত্যাদি নানা প্রজাতির প্রজাপতি যা ঝাড়খন্ড রাজ্যে দেখা যায় ৷ এইসব প্রজাপতি সংগ্রহ করা হয় ঝাড়খন্ডের নানা অরণ্য থেকে ৷ এছাড়া এখানে নানা ধরনের পাহাড়ী ও বিরল ফুলগাছও আছে ৷
ফাদাক
ফাদাক (فدك) ছিল আরব উপদ্বীপের উত্তরপ্রান্তে খাইবার অঞ্চলে অবস্থিত একটি মরূদ্যান যা বর্তমানে অধুনা সউদি আরবে অবস্থিত। মদিনা থেকে ১৪০ কিলোমিটার দূরবর্তী ফাদাক উদ্যানটি জলকূপ, খেজুর বাগান এবং কারুশিল্পের জন্য বিখ্যাত ছিল। মুসলমানরা যখন খায়বারের যুদ্ধে খায়বারবাসীদের পরাজিত করে, ফাদাকের উদ্যানটি ইসলামের নবী মুহাম্মদের ব্যক্তিগত সম্পত্তি হিসেবে গৃহীত হয়। মুহাম্মদের মৃত্যুর পর ফাদাকের উত্তরাধিকার নিয়ে খলিফা আবু বকর এবং নবীর কন্যা ফাতিমার মধ্যে বাদানুবাদ দেখা দেয়। মরূদ্যানটির প্রকৃত মালিকানা সম্পর্কে সুন্নি ও শিয়ারা ভিন্নমত পোষণ করে।
পীরগাছা ইউনিয়ন
পীরগাছা ইউনিয়ন বাংলাদেশের রংপুর বিভাগের রংপুরজেলার পীরগাছা উপজেলার অন্তর্গত একটি ইউনিয়ন পরিষদ। এটি ৩৩.১৩ কিমি২ (১২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৬,২৩১ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
গ্রামসমূহ
১। সুখান পুকুর
২। কিসামত সুখানপুকুর
৩। চন্ডিপুর
৪। গুয়াবাড়ী
৫। পবিত্রঝাড়
৬। নগরজীৎপুর
৭। তালুক ইসাদ
৮। নওহাটি
৯। পিয়ার
১০। বড়পানসিয়া
১১। অনন্তরাম
১২। আরাজি গোপাল
১৩। ছোট পানসিয়া
২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপ
২০১১ দক্ষিণ আমেরিকা যুব চ্যাম্পিয়নশিপ (ক্যাম্পিয়ানোটো সুদামেরিকানো অনূর্ধ্ব-২০ “জুভেন্টুড ডি আমেরিকা” পেরু ২০১১, ক্যাম্পিয়ানোটো সুল-আমেরিকানো অনূর্ধ্ব -২০ “জুভেন্টুড দা আমেরিকা” পেরু ২০১১) দক্ষিণ আমেরিকার (কনমেবল) ছিল অনূর্ধ্ব -২০ টি জাতীয় দলের হয়ে একটি ফুটবল প্রতিযোগিতা। টুর্নামেন্টটি ১৬ জানুয়ারি - ১২ ফেব্রুয়ারি পর্যন্ত পেরুতে অনুষ্ঠিত হয়েছিল।
জিম বার্নি
জিম বার্নি একজন কম্পিউটার তত্ত্বাবধায়ক যিনি দ্য ক্রনিকলস অফ নার্নিয়া: দ্য লায়ন, দ্য উইচ অ্যান্ড দ্য ওয়ারড্রোব, দ্য লর্ড অফ দ্য রিংস: দ্য টু টাওয়ারস এবং আই অ্যাম লিজেন্ডের মতো চলচ্চিত্রগুলিতে কাজ করেছেন।
।
সে আসে ধীরে
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে সে আসে ধীরে ১২তম।
সে আসে ধীরে বইটি ফেব্রুয়ারি ২০০৩ সালে অন্যপ্রকাশ থেকে বইটি বের হয়।
শেওড়াফুলি জংশন রেলওয়ে স্টেশন
শেওড়াফুলি জংশন রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি শেওড়াফুলি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
পরেশনাথ ঘোষ
পরেশনাথ ঘোষ (১৮৫৬ - ১৯২৩) বা পার্শ্বনাথ একজন ভারতীয় মল্লবীর ছিলেন।
জন্ম
ঢাকা শহরের বুড়ীগঙ্গা নদীর দক্ষিণ পাড়ে শুভাঢ্যা  গ্রামে ১২৬৩ সনের ফাল্গুন মাসে ( ইংরেজী ১৮৫৬ সালে) পূর্ব-বাংলার বিখ্যাত মল্লবীর স্বর্গীয় পরেশনাথ ঘোষ জন্মগ্রহণ করেন। সাধারণের কাছে তিনি ‘পার্শ্বনাথ’  নামেই অধিক পরিচিত ছিলেন। পরেশনাথের বাবার নাম সীতানাথ ঘোষ এবং তার ঠাকুরদাদার নাম নীলমণি ঘোষ। তারা প্রত্যেকেই সুস্থ-সবল ও দীর্ঘজীবি ছিলেন।
শৈশব
শুভাঢ্যা গ্রামের একটি বাংলা স্কুলে পরেশনাথের শিক্ষাজীবনের সূচনা হয়। এই স্কুল হতে চার টাকা বৃত্তিতে পাশ করেন এবং বাংলা প্রবন্ধ্য রচনায় প্রথম স্থান  লাভ  করেন। ছোটবেলা থেকেই ব্যায়াম এর দিকে তার খুব ঝোঁক ছিল। ১৫ বছর বয়সে তিনি গ্রামে একটি আখড়া স্থাপন করে সেখানে গ্রামের ছেলেদের নিয়ে কুস্তি প্রশিক্ষণ শুরু করেছিলেন।
বাঘা যতীন
যতীন্দ্রনাথ মুখোপাধ্যায় (৭ ডিসেম্বর ১৮৭৯ – ১০ সেপ্টেম্বর ১৯১৫) ছিলেন একজন বাঙালি ব্রিটিশ-বিরোধী বিপ্লবী নেতা। তিনি বাঘা যতীন নামেই সকলের কাছে সমধিক পরিচিত।
হিরোজ অব ৭১
হিরোজ অব ৭১ হল বাংলাদেশের মুক্তিযুদ্ধ সম্পর্কে তৈরি প্রথম মোবাইল গেম। এই গেমটি নির্মাণ করেছে বাংলাদেশের ফ্রিল্যান্সার গ্রুপ পোর্টব্লিস। এই গেমে তিনটি চরিত্র নিয়ে খেলা যাবে। এই গেমটি তৈরি করেছেন মাশা মুস্তাকিমসহ রাকিবুল আলম সুলভ, অপ্রতিম কুমার চক্রবর্তী, আরিফুর রহমান, পাপন জিত দে, রিহাব উদ্দীন শাওন। এরা সকলে বাংলাদেশ বিজ্ঞান ও প্রযুক্তি বিশ্ববিদ্যালয়ের ছাত্র। এই গেমে থাকবে ১৪টি ধাপ।
বাঘা যতীন
ভারতে ব্রিটিশ-বিরোধী সশস্ত্র আন্দোলনে তিনি অত্যন্ত গুরুত্বপূর্ণ ভূমিকা গ্রহণ করেছিলেন। বাঘা যতীন ছিলেন বাংলার প্রধান বিপ্লবী সংগঠন যুগান্তর দলের প্রধান নেতা। প্রথম বিশ্বযুদ্ধের অব্যবহিত পূর্বে কলকাতায় জার্মান যুবরাজের সঙ্গে ব্যক্তিগতভাবে সাক্ষাৎ করে তিনি জার্মানি থেকে অস্ত্র ও রসদের প্রতিশ্রুতি অর্জন করেছিলেন। প্রথম বিশ্বযুদ্ধ চলাকালে জার্মান প্লট তারই মস্তিস্কপ্রসূত।
সশস্ত্র সংগ্রামের এক পর্যায়ে সম্মুখ যুদ্ধে উড়িষ্যার বালেশ্বরে তিনি গুরুতর আহত হন এবং বালাসোর হাসপাতালে মৃত্যুবরণ করেন। এন্ট্রান্স পরীক্ষা পাস করার পর তিনি সাঁটলিপি ও টাইপ শেখেন এবং পরবর্তী সময়ে বেঙ্গল গভর্নমেন্টের স্ট্যানোগ্রাফার হিসেবে নিযুক্ত হন। যতীন ছিলেন শক্ত-সমর্থ ও নির্ভীক চিত্তধারী এক যুবক। অচিরেই তিনি একজন আন্তরিক, সৎ, অনুগত এবং পরিশ্রমী কর্মচারী হিসেবে নিজের দক্ষতা প্রমাণ করেন। একই সঙ্গে তার মধ্যে দৃঢ় আত্মমর্যাদা ও জাতীয়তাবোধ জন্মেছিল।
প্রাথমিক জীবন
বাঘা যতীনের জন্ম হয় কুষ্টিয়া জেলার কয়া গ্রামে। তার পিতার নাম উমেশচন্দ্র মুখোপাধ্যায় এবং মাতার নাম শরৎশশী। ঝিনাইদহ জেলায় পৈতৃক বাড়িতে তার ছেলেবেলা কাটে। ৫ বছর বয়সে তার পিতার মৃত্যু হয়। মা এবং বড় বোন বিনোদবালার সাথে তিনি মাতামহের বাড়ি কয়াগ্রামে চলে যান। যতীন শৈশব থেকেই শারীরিক শক্তির জন্য বিখ্যাত ছিলেন। শুধুমাত্র একটি ছোরা নিয়ে তিনি একাই একটি বাঘকে হত্যা করতে সক্ষম হন বলে তার নাম রটে যায় বাঘা যতীন।
যতীনের মা বিধবা শরৎশশী দেবী ছিলেন স্বভাবকবি। সমসাময়িক বাঙালি চিন্তাবিদদের রচনাবলীর পাঠিকারূপে তিনি অবগত ছিলেন দেশের মঙ্গলের পথ এবং সেইমতো তিনি লালন করতেন তার সন্তান দু'টিকে। পরোপকার, সত্যনিষ্ঠা, নির্ভীক চিন্তায় ও কর্মে অভ্যস্ত যতীন পড়াশোনা ও খেলাধুলার পাশাপাশি কৌতুকপ্রিয়তার জন্যও সমাদৃত ছিলেন। পৌরাণিক নাটক মঞ্চস্থ ও অভিনয় করতে তিনি ভালোবাসতেন এবং বেছে নিতেন হনুমান, রাজা হরিশচন্দ্র, ধ্রুব, প্রহ্লাদ প্রভৃতি চরিত্র।
যতীনের বড় মামা বসন্তকুমার চট্টোপাধ্যায় (বিপ্লবী হরিপদ চট্টোপাধ্যায়ের পিতা) ছিলেন কৃষ্ণনগরের আইনজীবী এবং আইনের অধ্যাপক। তার পরামর্শ নিতেন স্বয়ং কবিগুরু রবীন্দ্রনাথ ঠাকুর - পার্শ্ববর্তী শিলাইদহে তার জমিদারী সংক্রান্ত নানা প্রয়োজনে। কৈশোর থেকে রবীন্দ্রনাথ যে অনুরাগ নিয়ে আন্দোলন চালিয়েছিলেন ব্রিটিশ শাসনে ভারতীয়দের প্রতি অবজ্ঞা ও অত্যাচারের বিরুদ্ধে, তারই প্রেরণায় শরৎশশী উদ্বুদ্ধ করেছিলেন যতীনকে। রবীন্দ্রনাথের ভাইপো সুরেন্দ্রনাথ ঠাকুর ছিলেন ইতিহাস-ভক্ত। যতীনের চরিত্রে মুগ্ধ হয়ে তিনি হাজির হতেন যতীনের ফুটবল ক্লাবে; সেখানে দামাল ছেলেগুলির সামনে সুরেন তুলে ধরতেন দেশপ্রেমের আদর্শ। গীতাপাঠের মধ্যে তাদের বুঝিয়ে দিতেন নিষ্কাম কর্মের উপযোগিতা। যতীন কৃষ্ণনগর শহরে এংলো ভার্নাকুলার (এ ভি) বিদ্যালয়ে ভর্তি হন।
১৮৯৫ সালে এন্ট্রান্স পাস করে তিনি কলকাতা সেন্ট্রাল কলেজে (বর্তমানের ক্ষুদিরাম বোস সেন্ট্রাল কলেজ) ভর্তি হন। কলেজের পাশেই স্বামী বিবেকানন্দ বাস করতেন। বিবেকানন্দের সংস্পর্শে এসে যতীন দেশের স্বাধীনতার জন্য আধ্যাত্মিক বিকাশের কথা ভাবতে শুরু করেন। এসময়ে প্লেগ রোগের প্রাদুর্ভাব ঘটে। বিবেকানন্দের আহবানে যতীন তার বন্ধুদের দল নিয়ে এই রোগে আক্রান্তদের সেবায় নিয়োজিত হন।
স্বামী বিবেকানন্দের পরামর্শে যতীন শরীরচর্চার জন্য অম্বু গুহের কুস্তির আখড়ায় যোগ দেন। সেখানে তার সাথে সেসময়ের অনেক বিশিষ্ট ব্যক্তিত্বের দেখা হয়। এদের একজন শচীন বন্দোপাধ্যায়ের সাথে পরিচয়ের সূত্রে তিনি শচীনের পিতা যোগেন্দ্রনাথ বিদ্যাভূষণের সাক্ষাৎ পান। যোগেন্দ্রনাথ তখনকার ইউরোপের মাৎসিনি, গারিবল্ডি প্রমুখ ইতালীয় বিপ্লবীদের জীবনের আলেখ্য রচনা করেছিলেন।
কলেজ পাঠের সঙ্গে সঙ্গে যতীন অ্যাটকিনসন সাহেবের স্টেনো টাইপিংয়ের ক্লাসে ভর্তি হন। সদ্য প্রচলিত টাইপরাইটার ব্যবহার করার এই প্রশিক্ষণের মাধ্যমে মোটা মাইনের চাকুরি পাওয়া সম্ভব ছিলো। ঔপনিবেশিক মনোবৃত্তিতে পরিচালিত বিশ্ববিদ্যালয়ের পাঠে ইস্তফা দিয়ে যতীন ১৮৯৯ সালে মজঃফরপুর চলে যান। সেখানে তিনি ব্যারিস্টার কেনেডীর সেক্রেটারি হিসাবে কাজে যোগ দেন। ভারতের জন্য মজুদ অর্থ দিয়ে ইংরেজ সরকার সৈন্যবাহিনী মোতায়েন করছে সাম্রাজ্য রক্ষার স্বার্থে, তার বিরুদ্ধে কেনেডি কংগ্রেসের মঞ্চ থেকে বক্তৃতা মারফৎ এবং তার সম্পাদিত ত্রিহুত কুরিয়ার পত্রিকায় প্রচারণা চালাতেন। কলকাতা বিশ্ববিদ্যালয়ের প্রেমচাঁদ রায়চাঁদ বৃত্তিভোগী এই ভারত প্রেমিক ব্যারিস্টার কেনেডি ছিলেন মোগল সাম্রাজ্যের উপরে মৌলিক গবেষণার জন্য বিখ্যাত। দুর্ভাগ্যক্রমে কেনেডি'র স্ত্রী ও কন্যার জীবননাশ ঘটে ক্ষুদিরাম বসু ও প্রফুল্ল চাকীর বোমায়। কেনেডির উৎসাহে মজঃফরপুরের তরুণদের জন্য যতীন ফুটবল ও অ্যাথলেটিক ক্লাব গড়ে তুলেন।
জননী শরৎশশীর অসুস্থতার সংবাদে যতীন কয়াগ্রামে এসে দেখেন এক কলেরা রোগীর সেবা করতে করতে তার সংক্রমণে যতীনের মা মৃত্যুবরণ করেছেন। দিদি বিনোদবালার কাছে যতীন জানতে পারেন, তার প্রয়াত মা কুমারখালীর উমাপদ বন্দ্যোপাধ্যায়ের মেয়ে ইন্দুবালার সাথে যতীনের বিয়ের সম্বন্ধ করেছিলেন। ১৯০০ সালে যতীন ইন্দুবালাকে বিয়ে করেন। তাদের ৪টি সন্তান হয় - অতীন্দ্র (১৯০৩-০৬), আশালতা (১৯০৭-৭৬), তেজেন্দ্র (১৯০৯-৮৯) এবং বীরেন্দ্র (১৯১৩-৯১)।